cyanic-selkie/wikianc huggingface dataset:
Petteri Koponen
I 2008 skrev Koponen kontrakt med Virtus Bologna der han var fram til 2012. Deretter spilte han i BK Chimki fram til 2016. Sesongen 2016-2017 skrev han på for FC Barcelona Lassa.
Bernat Erta
Ham representerte Spania på 4 × 400 meter blandet stafett under Sommer-OL 2020 arrangert i Tokyo der laget deltok i forsøksheatet, men kvalifiserte seg ikke til finalen.
Beltegravand
Beltegravand (Radjah radjah) er en gåselignende art i andefamilien (Anatidae). Arten inngår som eneste art i slekten Radjah, som er én av fem slekter i tribuset gravender og gravgjess (Tadornini), som inngår i underfamilien av ender (Anatinae). Arten består av to taxa og er utbredt i sentrale deler av Australasia.
William Pitt den eldre
Økt innflytelse
Disse fremgangene skapte en allmenn begeistring i England, og Pitt ble beundret av innbyggerne. I den indre ledelse var han, skjønt han også der utøvet en stor og velgjørende innflytelse, ikke like fremstående som ved ledelsen av krigs- og utenrikssakene. På tross av sine gode resultater hadde han mange fiender som han hadde skaffet seg delvis som følge av sin stolthet og voldsomhet. Etter at Georg III i 1760 ble kronet, ble Pitts stilling svekket, da kongen og hans favoritt jarl John Stuart hørte til Pitts motstandere.
Beltegravand
Taksonomi
Beltegravand var tidligere plassert i slekten Tadorna (typiske gravender), men den viste seg parafyletisk, men hensyn til Alopochen.
Bernat Erta
Erta representerte Spania under VM i friidrett innendørs 2022, der han deltok på laget som vant sølv på 4x400 stafett.
William Pitt den eldre
Statsminister
Etter at Spania inngikk den bourbonske familiepakten med Frankrike i 1761, gikk Pitt inn for krig mot Spania. Da kongen og de fleste ministrene motsatte seg dette, gikk Pitt av 5. oktober 1761. Georg gav ham da en årlig pensjon på 3 000 pund sterling, og hans hustru, lady Hester Grenville, fikk tittelen baronesse Chatham. Som leder av opposisjonen angrep Pitt heftig både måten fredsforhandlingene ble ført på og Parisfreden i 1763. I konflikten mellom regjeringen og de amerikanske koloniene like etter tok Pitt parti for koloniene, og forsvarte kolonienes rett til politiske friheter med glødende veltalenhet.
Beltegravand
Biologi
Beltegravand måler normalt cirka 48,5–61 cm og veier typisk 590–1 130 g. Fjærdrakten er hovedsakelig hvit, med mørke primærfjær og iriserende grønne sekundærfjær. Vingedekkerne er hvite og flygefjærene mørke med hvite i tupper, mens håndsvingfjærene er mørke. Arten har et karakteristisk mørkt bånd (belte) som renner i en halvmåne fra skuldrene og ned over brystet. Fargen er mer rødlig hos den ssp. rufitergum enn nominatformen. Nebbet er andelignende og beinfarget hvitt, og øynene har lys (nesten hvit) iris. Pusteåpningene sitter nær nebbroten og er mørke. De undere ekstremitetene er blekgule og ganske korte, men kraftige.
William Pitt den eldre
Statsminister
Til slutt måtte kong Georg III be ham om å danne et nytt ministerium, noe han - til tross for sykdom (han hadde i flere år vært plaget av tidvis svært smertefull gikt) - gjorde i juli 1766. Han overtok selv stillingen som lordseglsbevarer, og fikk i forbindelse med dette tittelen earl av Chatham. At han mottok denne æresbevisningen, minsket hans popularitet og i større grad hans politiske betydning som hovedsakelig hadde vært basert på hans usedvanlig sterke innflytelse i underhuset. Han fikk etter dette tilnavnet «the great commoner».
Beltegravand
Biologi
Arten regnes i hovedsak som standfugl og opptrer i våtmarksområder langs kysten, som regel med brakkvann. I tørketiden bytter den habitat og blir mer vanlig i områder med ferskvann. Fuglene eter med animalsk føde, med en preferanse for akvatiske virvelløse dyr, som bløtdyr, insekter og ormer. Føden består også av noe vegetabilsk føde, som alger og starr.
Hekketiden varierer med noe med utbredelsen, men ser også ut til å ha sammenheng med regntiden og intensiteten i regnet. Hunnen legger i februar–mai i Nordterritoriet og i november–januar i Queensland. Parene er monogame og holder sammen livet ut. De er territoriale og forsvarer intenst et 2,5–3 kmlangt territorium langs elver og vann. Redet legges gjerne til trehuler som er forårsaket av termitter eller soppinfeksjoner. Hunnen legger cirka 6–15 (typisk 9) kremhvite egg, som inkuberes av hunnen alene over cirka 30 dager, mens hannen passer på. Nøyaktig hvor lang tid det tar før avkommet får full fjærdrakt er ukjent, men familien holder ikke sammen lenger enn til neste regntid.
William Pitt den eldre
Sykdom og død
Han tok i det store og hele parti for koloniene, men opponerte på den andre side livlig mot monarkiets oppstykking (særdeles berømte er hans taler 9. januar 1770, 27. mai 1774 og 20. januar 1775). Det var også i dette spørsmål han siste gang opptrådte i Overhuset 7. april 1778. Under debatten ble han rammet av slag, og døde vel én måned senere.
Beltegravand
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
William Pitt den eldre
Sykdom og død
Pitt fikk en statsbegravelse 9. juni samme år i Westminster Abbey. Gjelden hans ble betalt av staten med 20 000 pund sterling, og til innehaveren av tittelen earl av Chatham ble det for all fremtid bevilget en årlig livrente av 4 000 pound sterling. Pitt var ikke bare en av Englands største statsmenn, han var også en av dets fremste politiske talere.
Sørlige Amerika
Sørlige Amerika er en subregion i Amerika som dekker et landareal på 17 461 112 km² med 436 817 000 innbyggere i juli 2022.
Følgende tolv stater og to biland inngår:
Fransk Guyana er en del av Frankrike (oversjøisk region), og Falklandsøyene er et biland til Storbritannia.
I det sørlige Atlanterhavet ligger også Sør-Georgia og Sør-Sandwichøyene, et ubebodd territorium tilhørende Storbritannia, som geografisk kan regnes til Sørlige Amerika.
Brasil har omtrent halvparten av arealet og folkemengden i regionen.
Største byområder er São Paulo, Buenos Aires, Rio de Janeiro, Bogotá, Lima og Santiago.
Westend (København)
Westend er navnet på en gate på Vesterbro i København. Den strekker seg fra Matthæusgade til Vesterbrogade og er plassert parallelt mellom Saxogade og Dannebrogsgade.
Før Westend ble bygget lå her arkitekten C.F. Harsdorffs lystgård fra 1780-årene, muligvis tegnet av ham selv. Den ble solgt i 1805 og brukt som inngangsbygning til forlystelsesstedet Vauxhall.
På begynnelsen av 1900-tallet dannet en gruppe spekulanter aksjeselskapet Westend og kjøpte en tomt ved Vesterbrogade 65. Her ble det oppført et forhus bestående av fire etasjer med en port som ga adgang til den private gaten kalt Westend. Tanken var å leie ut leilighetene i Westend til prostituerte og gjøre det lett for kundene å diskret smette inn til pikene. Timingen passet godt med at tilsynet med de statskontrollerte bordellene via en lovendring opphørte i 1904. En lovendring to år senere satte derimot en stopper for planen, og Westend ble i stedet et sted der skuespillere og andre scenefolk bodde.
Philipp Wolf
Han representerte Tyskland under Sommer-OL 2016 i Rio de Janeiro, der han kun deltok i stafettene uten å ta medalje.
Tadorna
se inndeling!
Tadorna (typiske gravender) er ei slekt i tribuset gravender og gravgjess (Tadornini) og inngår som sådan i underfamilien ender (Anatinae), som er én av fire underfamilier i andefamilien (Anatidae). Slekten består av seks arter, som lever i Eurasia, Afrika og Oseania. Én av artene kan være utdødd.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Torgeir Fossli
Torgeir Fossli (født 1961) er en norsk politiker fra Arendal som representerer Venstre. Han er utdannet musiker og er rektor ved Notodden Kulturskole siden 2015.
Fossli har representert Venstre i kommunestyret i Notodden siden 1999 og vært partiets ordførerkandidat siden 2003. Han er også og er leder for fylkesstyret, Telemark Venstre. Han er medlem av formannskapet i Notodden og av Venstres landsstyre.
Péter Holoda
Péter Holoda (født 9. januar 1996) er en ungarsk svømmer.
Synkronsvømming under VM i svømmesport 2017 – Lag teknisk
Synkronsvømming under VM i svømmesport 2017 – Lag teknisk ble avholdt i Budapest den 16. og 18. juli 2017.
Mongolia under VM i friidrett 2019
Mongolia deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Narciso Clavería y Zaldúa
Narciso Clavería y Zaldúa (catalan: Narcís Claveria i Zaldua; født 2. mai 1795 i Gerona i Spania, død 20. juli 1851 i Madrid) var en spansk offiser som var generalguvernør på de filippinske øyer fra 16. juli 1844 til 26. desember 1849.
Under sin tid på Filippinene bestrebet han seg på å gi kolonien en regjering som var like velfungerende som det moderne Spania hadde. Han reiste meget rundt i provinsene for å sette seg inn i filippinernes behov. Han fremmet jordbruket, forbedret Manilas gater og forsteder, og lyktes med å bringe landet stor fremgang. Han ble gitt tittelen Greve av Manila. Flere rekke byer er oppkalt etter ham: Claveria i provinsen Misamis Oriental, Claveria på Masbate og Claveria i Cagayan.
Bakgrunn
Narciso Claverías far var artilleriobersten og guvernøren Antonio María Clavería Portu, (Real Cuerpo de Artillería y Gobernador Militar y Político de Huesca) og moren var María Jesús de Zaldúa Murrieta, som var av baskisk bakgrunn. Han begynte som seksårig guttunge på et skoleløp rettet mot det militære: Småskole ved Academia Militar fra november 1801 og tidlig i skoleløpet med faglif tyngdepunkt innen artilleriet.
I 1831 giftet han seg med Ana de Berroeta Villar, som også kom fra en offisersfamilie.
Enevold Skaktavl
Enevold Torbensen Skaktavl, til Nordvie i Stange (1627-1702) var en norsk adelsmann.
Narciso Clavería y Zaldúa
Filippinene
Han ble generalguvernør for Filippinene 16. juni 1844.
Enevold Skaktavl
Han tjente Norges stattholder Hannibal Sehested, reiste utenlands med fenriks gasje og var i 1657 fenrik ved Det oplandske regiment. I 1661 underskrev han suverenitetsakten for Norge. I 1664 var han løytnant.
Narciso Clavería y Zaldúa
Filippinene
Den filippinske kalender: Helt siden 1521 var Filippinene èn dag bak kalendrene for Asia, Europa og Amerika. Da Ferdinand Magellan seilte vestover for omseile jordenm mistet han noen sekunder hver dag. Han dro samme retning som solens vandring, og holdt på døgnrytmen men uten at de ble gjort noen endring av dato. Selv ble han drept på Filippinene før reisen var omme og datofestingene fra den tiden tenkte ikke på ukedags- eller datojusteringer. Da spanjolene kom tilbake med Legazpis ekspedisjon - samme reiseretning - førti år etter, foetok de heller ingen dagsjustering. Denne feilen i filippinsk datoregning hadde vært kjent i århundrer, men var ikke blitt rettet opp. Til slutt ble det Clavería og erkebiskopen av Manila som ble enige om å fjerne tirsdagen 31. desember 1844 fra den filippinske kalender. Slik ble dagen etter mandag 30. desember 1844 etterfulgt av onsdag 1. januar 1845. Filippinske etternavn: Etternavn var ikke del av de filippinske navnesystemer, og de vokste frem etterhvert. Siden Legazpis' daager hadde imidlertid noen filippinere og deres familier begynt å benytte etternavnssystemet, og sa benyttet spanske navn og etter spansk navnekonvensjon ved ekteskap og for barn. Men det var ikke blitt universelt slik, og dessuten var det heller ikke uvanlig at systemet ble inkonsekvent gjennomført. Det ble også såpatt fritt frem at det ble - etter kolonialadministrasjonsadministrasjonens smak - alt for mange som tok navn av type de los Santos, de la Cruz, del Rosario, Bautista, at etternavnene hadde redusert nytteverdi. Og de aller fleste hadde ingen etternavn.
Enevold Skaktavl
Skaktavl giftet seg i 1672 med Dorte Joachimsdatter Budde (d. 1696). Paret fikk i alt 11 barn, og Skaktavl var ødsel med pengene. I 1686 pantsatte han gården Samsal, og han klaget senere over fattigdom og at han ikke hadde råd til tjenere og såkorn. I 1701 overgav han gården Nordvie til svigersønnen Stockmann, mot at gården ble holdt i stand og at denne ville fravike ved eventuelle krav fra odelsberettiget arving. Datteren Anna Elisabeth pleiet ham i hans langvarige sykdom.
Skaktavl døde i 1702, og ble bisatt i Stange kirke.
Narciso Clavería y Zaldúa
Filippinene
Dampskip: Den spanske marines første dampdrevne skip som krysset regulært i filippinske farvann var skipene Magallanes, Elcano og Reina de Castilla. De ble anskaffet fra London i 1848. De var av stor verdi for det ble nå mulig å innhente og oppbringe de raske sjørøverfarkostene som moroene brukte på sine raid fra sør til kystlandsbyer lenger nord i øyriket.
Balanguinguiekspedisjonen: Clavería organiserte i 1848 et angrep mot piratene på Samaløyene. Han ødela en rekke byer og befestninger på øya Balanguingui, mellom øyene Basilan og Jolo, og befridde 130 filippinske og nederlandske fanger (bortført fra Java). For dette vellykte roktet ble han gitt titlene conde (greve) av Manila og vizconde av Clavería, og mottok Cruz Laureada de San Fernando fra dronning Isabella II, foruten andre erkjentligheter og gaver.
North American Review
North American Review (NAR) er det eldste litterære magasin utgitt i USA, grunnlagt i Boston i 1815 av sin første redaktør William Tudor (1779–1830), og andre medlemmer av Anthology Club. Det var redaksjonens ambisjon å konkurrere med de ledende britiske magasinene. Magasinet flyttet i 1878 til New York City.
Narciso Clavería y Zaldúa
Filippinene
Provinsguvernørene: Fra tidlig av hadde lederen for de filippinske provinser fungert både som guvernør og dommer. Han hadde også viktige monopolrettigheter innen handelen. Med sleke trefoldige oppgaver er det ikke overraskende at governørene ofte ikke strakk til. De var ofte like lovkyndige og sendte derfor alle viktige saker til to Manila. Dermed oppstod det store forsinkelser. Det kunne noen ganger ta årevis før en rettsløsning kom, og en slik situasjon favoriserte i virkeligheten den sterke part og førte til de svakes undertrykkelse. Clavería bestemte derfor at guvernørene måtte ha i det minste to års erfaring med rettspleie. Videre bestemte han at gunernørene ikke skulle bedrive handel. Dette dekretet ble ikke fullt ut effektivt - det først lenge etter Claverías tid at det kan sies å ha blitt fullt ut implementert i kolonien.
På den tid dreide det seg om 31 provinser. Guvernørene fikk en årslønn på mellom 300 til 2000 peso - det vanligste var 600 pesos i året. Ikke desto mindre ble fleste meget de rike i embedet. Folk med gode kontakter higet etter å bli guvernører. Noen ganger vendte de tilbake til Spania som formuende, selv etter bare noen få år som guvernør. Ofte skyldtes det at de regjerte urettferdig eller ar de hendet monopolrettigheter innen visse felter.
Andre tiltak: Et casino kalt «Sociedad de recreo» (rekreasjonsselskapet) ble etablert 31. oktober 1844. Claverías plan om å etablere et militærbibliotek ble godkjent 15. februar 1846. Et monument til Ferdinand Magellan ble oppstilt på søndre bredd av elven Pasig i Manila i 1848. Regularklerikere ble forbudt å selge eiendom den 15. januar 1849. Claverías tid som generalguvernør var preget av en veldig aktivitet, en rekke aviser ble grunnlagt, som den første dagsavisen i Manila, La Esperanza (1. desember 1846), og Diario de Manila (1848).
Knut Nystedts plass (Oslo)
Knut Nystedts plass er en plass foran Torshov kirke på Torshov i bydel Sagene i Oslo.
Narciso Clavería y Zaldúa
Tilbake til Spania
I 1849 bad Clavería om å få fratre. Etter at dette var innvilget returnerte han til Spania. Han ble skattet for sin kultur, probitet og iherdighet. Han ble utmevnt til senator i 1850 men døde året etter den 20. juni i Madrid.
North American Review
NAR nådde en opplagstopp på 76 000 i 1891. Ved århundreskiftet var skribenter i magasinet blant andre William Gladstone, Oliver Wendell Holmes, Mark Twain og H.G. Wells. Etter første verdenskrig gikk opplagstallet ned.
I 1940 gikk magasinet foreløpig inn. Utgiveren Joseph Hilton Smyth hadde mottatt bestikkelser fra japanerne for å utgi propaganda i deres interesse. I 1964 ble utgivelsene gjenopptatt av Robert Dana ved Cornell College, som ble redaktør i fire år. I 1968 solgte Cornell College magasinet til University of Northern Iowa.
Gleditsia caspia
Gleditsia caspia er et løvfellende tre i erteblomstfamilien.
Det blir 15–20 m høyt. Stammen har lange, forgrenete torner. Bladene er enkelt- eller dobbeltfinnete. Dobbeltfinnete blad består av 6–8 par finner. Enkeltfinnete blad er opptil 20 cm lange og har 12–24 småblad. Småbladene er eggformede og 2,5–4 cm lange. Blomstene er lysegrønne. Frukten er en avlang, krum og 25 cm lang belg.
Gleditsia caspia er utbredt på kystslettene mot Det kaspiske hav i sørlige Aserbajdsjan og nordlige Iran. Her vokser den i de artsrike hyrkanske skogene. Det er to etasjer med trær. Den høyeste består av kastanjebladeik blandet med Acer velutinum, svartor og vanlig vingenøtt. En lavere, tettvokst etasje består av Gleditsia caspia sammen med Buxus hyrcana, Albizia julibrissin og daddelplomme.
Stenothoidae
Stenothoidae er en av i alt 59 familier innenfor den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Familien har 45 slekter i 2 underfamilier.
Gruppens taksonomi
Gruppen Gammaridea har gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Edvard Eikill
Edvard Eikill (født 2. juni 1930 i Stavanger) er en norsk forfatter og oversetter, bosatt i Stavanger.
Eikill tok artium i Volda i 1949, før han utdannet seg til tannlege i Oslo i 1953. Han arbeidet som tannlege fram til 1997.
Etter at han gikk av med pensjon har han utgitt romaner og oversatt historiske verk. Størst oppmerksomhet har det vært rundt utgivelsen av det islandske middelalderverket Flatøybok, i seks bind, der Eikill oversatte teksten og gjendiktet kvadene.
Han er far til musikeren og presten Tormod Eikill.
Jeff Lindsay
Jeff Lindsay er pseudonymet til den amerikanske forfatteren Jeffry P. Freundlich (født 14. juli 1952). Han bor sammen med sine kone, Hilary Hemingway, i Cape Coral Florida, som er niesen til forfatteren Ernest Hemingway. Lindsay er best kjent for sin romanserie om seriemorderen Dexter Morgan, som ble adaptert til TV-serien Dexter.
Bibliografi
Romaner
Saklitteratur
Supphellenipa
Supphellenipa er et fjell i Sogndal kommune i Sogn og Fjordane. Toppen stikker opp helt sør på Jostedalsbreen, og har en høyde på 1 729,7 meter over havet. Dette er det høyeste punktet i Sogndal kommune. Tidligere var grensepunktet mellom Sogndal, Jølster og Luster på Jostedalsbreen det høyeste punktet i Sogndal (tidl. 1 740 moh), men her har breen i de senere år smeltet flere meter ned.
Brass Band Conservatoire d’Esch
Brass Band Conservatoire d'Esch er et brassband med base i Esch-sur-Alzette, Luxembourg.
Brassbandet har representert Luxembourg en rekke ganger i europamesterskapet for brassband under ledelse av Fred Harles.
Neoptolemos (andre betydninger)
Navnet Neoptolemos kan vise til flere mytologiske og virkelige personer:
Aitor Martínez
Aitor Martínez (født 22. august 1993) er en spansk svømmer.
Han representerte Spania under Sommer-OL 2016 i Rio de Janeiro, der han kun deltok i stafettene uten å ta medalje.
Baglihar-demningen
Baglihar-demningen er en demning for flomkontroll og irrigasjon i delstaten Jammu og Kashmir i India, på elven Chenab. Konstruksjonen av anlegget var omstridt på grunn av Indusavtalen om vannfordeling i elven mellom Pakistan og India. I 2007 ble det enighet om å redusere oppdemmingen noe.
Installert vannkrafteffekt er 690 MW. Anlegget ble ferdigstilt i 2004 (trinn 1, 450 MW) og oktober 2008 med trinn 2.
Mark Kozak
Idrettskarriere
Kozak representerte Ukraina under Vinter-OL for ungdom 2020. Der kom han på 20.-plass på normaldistansen, med fire bom på de fire skytingene. Oleg Domitsjek fra Russland vant denne distansen. Han deltok også på sprinten, der han kom på 22.-plass.
Referanser
<References />
Daniel Macovei
Daniel Macovei (født 15. september 1992) er en rumensk svømmer.
Han representerte Romania under Sommer-OL 2016 i Rio de Janeiro, der han kun deltok i stafettene uten å ta medalje.
Håkodalshøa
Håkodalshøa er et fjell i Sunndal kommune i Møre og Romsdal. Det har en høyde på 1 733 meter over havet.
Johnny English Strikes Again
Johnny English Strikes Again er en komediefilm fra 2018, og regissør var David Kerr. Dette var en oppfølger til Johnny English (fra 2003) og Johnny English Reborn (fra 2011)
Hovedrollene spilles av blant andre Rowan Atkinson, Ben Miller og Olga Kurylenko. Filmen følger en tidligere MI 7-agent som blir kalt tilbake til tjeneste, etter at alle andre aktive agenter blir avslørt i et cyber-angrep. Filmen ble sluppet på kino i Storbritannia den 5. oktober 2018, og i USA den 26. oktober 2018 - av Universal Pictures.
Handlingsreferat
Syv år etter hendelsene fra den forrige filmen, avslører et cyber-angrep alle aktive agenter tilhørende MI7. Dette tvinger byrået til å gjeninnføre eldre inaktive agenter, inkludert Johnny English. Nå arbeider English som geografi-lærer, men trener i all hemmelighet opp studentene sine i spionasje. Han insisterer at hans tidligere assistent Jeremy Bough, fremdeles en MI7-kontorist, skal hjelpe ham under oppdraget. De reiser snart til Hotel Magnifique i Antibes, Frankrike hvor cyber-angrepet skal ha skjedd fra. Forkledd som servitører stjeler agentene en mobiltelefon med et fotografi av deres neste mål, en yacht som kalles for Dot Calm. Men English setter ved et uhell fyr på en hel restaurant. English og Bough sniker seg om bord på yachten, men blir oppdaget av den russiske agenten Ophelia Bhuletova. Men de kommer seg unna, etter å ha funnet et stort utvalg dataservere om bord.
Når de følger etter Bhuletovas bil gjennom landsbygda, går English og Bough tom for drivstoff. Bhuletova oppdager dem, og samtykker i å møtes ved et hotell i Cagnes-sur-Mer. Mens English møter Bhuletova i hotell-baren, oppdager Bough bevis som avslører at Bhuletova arbeider en spion. Men English har allerede blitt forelsket i Bhuletova, og avviser Bough`S mistanker. Bhuletova forsøker i hemmelighet å drepe English, men klarer ikke å gjøre gjennomføre planen sin etter at English ved et uhell tok en pille som gjør ham hyperaktiv. Ytterligere cyber-angrep tvinger den britiske statsministeren til å gå med på en avtale med Silicon Valley-milliardæren Jason Volta, som skal avsløres under et kommende G12-møte. Etter å ha fått vite at Jason Volta eier Dot Calm, og mistenker at han står bak cyber-angrepene, vender English og Bough hjem til Storbritannia.
Entomosatopus
Entomosatopus er en slekt av biller som ligner smellere (Elateridae).
Utbredelse
Slekten er utbredt i Afrika og Australia.
Rugby union under Stillehavslekene 1969
Rugby union under Stillehavslekene 1969. Rugby union var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var fem herrelag som deltok i Rugby union-turneringen. Først ble det spilt en enkeltserie der alle lagene møttes en gang og siden møttes de to beste lagene i en finale. Fiji vant alle sine fire kamper i det innledende seriespillet. Finalen vant Fiji med 88-3 over Papua Ny-Guinea.
Eksterne lenker
|South Pacific Games 1969 - Papua New Guinea
University of North Carolina Press
University of North Carolina Press (eller UNC Press) er et universitetsforlag som er en del av University of North Carolina. Forlaget ble grunnlagt i 1922. Det er medlem av American Association of University Presses (AAUP) og Green Press Initiative.
Åshild Eidem
Åshild Eidem (født 26. mai 1983 i Bergen) er en norsk journalist, fotograf og forfatter.
Hun har bachelor i journalistikk fra Høgskolen i Bodø, og har studert journalistikk, sosiologi, kultur og kommunikasjon ved Universitetet i Oslo 2002–2005, deretter internasjonale studier samme sted. Ved Det hebraiske universitetet i Jerusalem har hun studerte internasjonal politikk, arabisk og hebraisk.
Eidem har bodd i Skien, i Jerusalem, i Gaza og i Teheran. Hun begynte sin pressekarriere som sommervikar i Porsgrunns Dagblad som 20-åring, og var fotograf, fotosjef, redaksjonsleder og kulturredaktør i studentavisa Universitas i Oslo. Hun har skrevet for Varden, Dagens Næringsliv, Morgenbladet, Aftenposten - og portugisiske Expresso.
I sin første bok Spillet om Gaza presenterer hun fire personer fra Gaza, - en tunnelsmugler, en aktivist, en militant leder og en profilert Hamas-kvinne.
Associate lecturer
Associate lecturer er en stillingstittel ved universiteter og høyskoler i Storbritannia og andre samveldestater. Det er den laveste stillingen i det akademiske hierarkiet og rangerer under stillingene lecturer (universitetslektor), senior lecturer (førsteamanuensis), reader/associate professor (dosent/professor) og professor (professor). Den tilsvarer omtrent stillingen høgskolelærer i det norske hierarkiet. Stillingen er sammenlignbar med instructor eller lecturer ved amerikanske universiteter, som der er en stilling under assistant professor.
Åshild Eidem
Eidem ble kåret som Årets frilanser 2013 av NJ-frilansjournalistenes jury.
I 2017 jobbet Eidem som kommunikasjonsrådgiver for Norges institusjon for menneskerettigheter.
Espen Bjervig
Espen Bjervig (født 30. juni 1972 på Nøtterøy) er en norsk idrettsleder og tidligere langrennsløper som konkurrerte i verdenscupen fra 1995 til 2004.
Bjervigs fremste meritt i verdenscupen er seieren på 15 km klassisk i januar 1999 i Otepää i Estland. Bjervig deltok i to internasjonale mesterskap, VM 1999 og VM 2001. I 1999 var han med på det norske stafettlaget som tok sølv. Individuelt var hans beste resultat åttendeplassen på 10 km klassisk. I 2001 startet han 10 km + 10 km jakstart, men fullførte ikke.
Fra 2018 er Bjervig langrennssjef i Norges Skiforbund. Fra 2019 har han også lederansvar for landslagstrenerne.
Bjervig er siviløkonom av utdannelse.
Hans-Jørgen Nielsen
Hans-Jørgen Nielsen (født 23. juni 1941 i Herlufmagle, død 10. april 1991 ) var en dansk forfatter og kritiker som hovedsakelig skrev poesi og essays. Blant hans verk er samlingene Konstateringer (1966) og Output (1967), samt essayene Nielsen og den hvide verden (1968). Blant romanene er Den mand der kalder sig Alvard (1970) og Fodboldenglen (Fotballengelen) fra 1979, som er oversatt til flere sprog, deriblant norsk.
Nielsen gjennomførte studier hos Akademisk Studenterkursus i København i 1961. Han debuterte som forfatter i 1963 med gjendiktninger av japanske haikudikt.
Som kritiker var han først tilknyttet Ekstrabladet, så Information. Han ble siden redaktør i Politisk Revy.
Hans-Jørgen Nielsen var medlem av Det Danske Gastronomiske Akademi.
Cité internationale universitaire de Paris
Cité internationale universitaire de Paris (forkortet CiuP, Cité U eller Cité Universitaire) er en privat park og stiftelse i Paris i Frankrike. Siden 1925 har stiftelsen utført generelle og offentlige tjenester, herunder vedlikehold av flere dusin boliger som huser rundt 6 000 studenter og besøkende akademikere i Île-de-France-regionen. Stiftelsen har blitt offisielt anerkjent som en organisasjon av offentlig interesse siden da. Cité internationale universitaire de Paris fremmer utveksling mellom studenter fra hele verden.
Flere av bygningene har blitt designet av kjente arkitekter, slik som Le Corbusier, Willem Marinus Dudok, Heydar Ghiai og Claude Forelder. Boligene er stort sett fordelte etter nasjonalitet, selv om beboere i hvert hus ikke nødvendigvis er fra landet bygningen er navngitt etter. Det norske studenterhuset ble tegnet av den norske arkitekten Reidar Lund, og innviet i 1954. Opp til 30–50 % av beboerne i hvert hus kan komme fra andre nasjonaliteter. Studenter fra 132 ulike nasjoner bodde i komplekset i 2006. Tidlig på 2000-tallet anskaffet CiuP to boliger utenfor området, i det 19. arrondissement i Paris.
CiuP ligger i Paris’ 14. arrondissement, avgrenset i sør av Boulevard Périphérique, en travel motorvei som omkretser Paris, og i nord av Boulevard Jourdan. Rett nord for CiuP ligger Parc Montsouris og RER B-stoppet Cité Universitaire.
1900–1939
Cité Universitaire ble opprettet etter første verdenskrig av André Honnorat, rektor ved Sorbonne, i et samarbeid med filantropen Émile Deutsch de la Meurthe for å skape en møteplass for studenter, forskere og intellektuelle fra hele verden i en ånd av fred, enighet og vennlig samarbeid. Cité Universitaire ble opprinnelig bygd for Universitetet i Paris, derav universitetets navn i flere av bygningene, særlig i Maison Internationale som er områdets hovedbygning.
Den første residensen åpnet dørene i 1925, takket være De la Meurthe, under navnet Fondation Deutsch de la Meurthe. De la Meurthes bidrag på 10 millioner franc sikret sengeplasser for 350 studenter, og han ble den første mesénen, eller velgjøreren, til Cité Universitaire. På tross av den økonomiske krisen på 1930-tallet ble det fra 1927 bygd 19 nye bygg, oppført ved hjelp av midler fra en rekke velgjørere, bedrifter og flere ulike stater, de påfølgende 15 årene. Antallet studenter økte til 2 400 og hadde representanter fra 52 ulike nasjonaliteter. Hovedbygget, la Maison Internationale, ble oppført med midler donert av den amerikanske filantropen John D. Rockefeller jr. For å øke Cité Universitaires kapasitet økte man makshøyden fra fem til elleve etasjer. Det ble innført forbud mot å oppføre religiøse byggverk på området, og kirken Sacré-Cœur de Gentilly ble derfor oppført like ved området, i nabokommunen Gentilly, i 1936.
I 1929 testamenterte den franske poeten Edmond Haraucourt sin egen residens på øya Île-de-Bréhat i Bretagne til Honnorats organisasjon. Haraucourt døde i 1941, men hans kone, Mathilde Haraucourt, fortsatte å bo i huset til hennes død i 1961. Eiendommen ble deretter overført til Cité Universitaires eie. Beboere ved Cité Universitaire kan fremdeles feriere i residensen.
1939–2016
Under andre verdenskrig stoppet utbyggingen av Cité Universitaire, og byggene huset tyske og amerikanske soldater. Husene ble påført store slitasjer. Etter krigens slutt satte man derfor igang en kampanje for å restaurere bygningene, og på slutten av 50-tallet var området tilbake til førkrigsstand. I 1948 ble Raoul Dautry organisasjonens nye president, og Cité Universitaire trådde dermed inn i en ny byggeæra: tolv nye hus ble reist i løpet av 50-tallet, etterfulgt av fem nye hus bygd på 60-tallet. Blant annet ble Maison de Norvège, Norges hus, bygd i denne perioden. Bygget ble tegnet av Reidar Lund og ble reist med midler fra Île-de-France-regionen og det norske utenriksdepartementet. Arkitektene Karen Brochmann og Eva Nordsveen tegnet interiøret.
På slutten av 1950-tallet ble den nye Boulevard périphérique påbegynt, og byggeplanene for Cité Universitaire ble derfor kraftig amputerte. Som følge av veien ble de to byggene tihørende Maison des élèves ingénieurs Arts et Métiers adskilt fra det øvrige området. Muligheten for å utvide seg forsvant, og da Maison de l'Iran åpnet i 1969 markerte dette slutten på den andre byggesyklusen.
I 2016 ble det inngått en avtale om oppgradering av Cité Universitaires elektriske anlegg med et budsjett på 8 millioner euro øremerket formålet. Målet var å økonomisere omtrent en fjerdedel av de litt over 17 000 megawattimene Cité Universitaire bruker i løpet av et år. I 2016 ble to gigantiske varmtvannstanker installert for å varme opp Maison de l'Ile-de-France, som et eksperimentelt ledd i oppgraderingen.
Hybosa
Hybosa er en slekt biller som tilhører familiegruppen bladbiller (Chrysomelidae).
Resultatmengde
I databaser er en resultatmengde mengden av resultater som returneres av en spørring. I SQL, det er resultatet av en -spørring på en tabell eller visning, og er i seg selv en ikke-permanent tabell over rader. og kan inkludere metadata om spørringen som for eksempel kolonnenavnene, typene og størrelsene for hver kolonne. Avhengig av databasesystem er antallet rader i resultatmengden kanskje ikke kjent, og er vanligvis ikke kjent på forhånd fordi resultatmengden bygges i farten. En databasemarkør kan brukes av klientprogrammer for å hente noen få rader fra resultatmengden om gangen.
Hybosa
Utseende
Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Oversiden er grovt punktert. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.
Resultatmengde
Sortering
Det er ingen garanti for at radene i en resultatmengde fra en -spørring returneres i en bestemt rekkefølge med mindre  -klausulen brukes i spørringen, hvilket sorterer radene i resultatmengden i stigende eller synkende rekkefølge basert på en eller flere kolonner.
Andreas Mayer
Andreas «Andy» Mayer (født 13. september 1972 i Burgau) er en tysk fotballspiller og -trener, som blant annet har spilt for Stabæk og Rosenborg.
Hybosa
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Andreas Mayer
Mayer kom til norsk fotball på lån fra FC St. Pauli sommeren 1995, og imponerte tidlig for Stabæk. I hjemmedebuten mot Rosenborg scoret han 1-0-målet, og bidro til at det nedrykkstruede Bærumslaget slo serielederen. Etter 1995-sesongen var han aktuell for flere klubber i England, men valgte å fortsette i Stabæk med en toårskontrakt.
Hybosa
Utbredelse
Slekten er utbredt i Sør- og Mellom-Amerika.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Andreas Mayer
Sommeren 1997 var Mayers kontrakt med Stabæk i ferd med å gå ut, og etter å ha vurdert flere muligheter endte han med å gå til Rosenborg. Trondheims-klubben kunne ha fått Mayer «på Bosman» for bare 300 000 kr etter sesongen, men valgte å legge 1,5 millioner kroner på bordet for å få ham allerede i juli. I Rosenborg slet han med å få plass første sesongen, men fikk en åpning da den sentrale midtbanespilleren Bent Skammelsrud dro til Tyskland før 1998-sesongen. Mayer brakk imidlertid kragebeinet og gikk lenge skadet, og da Skammelsrud kom tilbake til RBK var Mayer bare fjerde- eller femtevalg på trøndernes sentrale midtbane. I januar 1999 ble han solgt til skotske Aberdeen for en overgangssum på to millioner kroner.
Han gikk tilbake til Tyskland i 2001, og spilte for KSV Hessen Kassel i Oberliga Hessen (nivå 3). Etter to sesonger for sin gamle klubb St. Pauli 2003–2005​ spilte Mayer for klubber i lavere divisjoner, etterhvert også som spillende trener.
Prestegårdsveien (Tønsberg)
Prestegårdsveien (1-91, 8-94) er en 1 km lang vei mellom Eik og Slagen kirke i Tønsberg. Veien utgjør en del av fylkesvei 465.
Deloyala
Utseende
Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Kroppens midtre del er gjerne gyllent metallisk farget, de utvidete sideflatene gjerne mer eller mindre gjennomsiktige. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Utbredelse
Slekten er utbredt i den nye verden nord til USA.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Konrad Badacz
Konrad Badacz (født 16. januar 2003) er en polsk skiskytter, som representerer klubben MKS Karkonosze.
Idrettskarriere
Badacz deltok i Liatoppen skiskytterfestival i 2019, og vant der sprinten i klassen G16.
Norwegian Long Haul
Historie
Norwegian Long Haul ble grunnlagt i 2012, og utførte den første transatlantiske flyvningen 30. mai 2013. De første planlagte flyvningene skulle gå fra Oslo og Stockholm til New York og Bangkok, og ble fløyet med innleide A340-300, fordi leveransen av selskapets B787 ble forsinket. I slutten av november 2013 startet selskapet med flyvninger, også fra København, til Fort Lauderdale, og kunngjorde samtidig nye ruter til Los Angeles, Oakland og Orlando. I juli 2014 startet også flyvninger fra London Gatwick til New York, Los Angeles og Fort Lauderdale.
Konrad Badacz
Idrettskarriere
Han representerte Polen under Vinter-OL for ungdom 2020. Der kom han på 24.-plass på normaldistansen, med sju bom på de fire skytingene. Oleg Domitsjek fra Russland vant denne distansen. Han deltok også på sprinten, der han kom på 15.-plass.
Referanser
<References />
Norwegian Long Haul
Flyflåte
Selskapet har bestilt åtte Boeing 787 Dreamlinere, hvor tre av dem ble levert i 2013, fire vil bli levert i 2014, og en siste i 2015.
Den 13. februar 2014 skrev Norwegian på sin Facebook-side at de har seks Boeing 787-9 Dreamlinere i bestilling som vil komme fra 1. kvartal 2016. Boeing 787-9 er en forlenget utgave av Boeing 787-8-flyet. Denne ordren har senere blitt utvidet fra seks til ni fly.
Bragança (Portugal)
Bragança er en bykommune i Distrito de Bragança i den portugisiske regionen Norte. Kommunen grenser i nord og øst til Spania, i sørøst til Alfândega da Fé, i sørvest til Macedo de Cavaleiros og i vest til Vinhais.
Kibbe
Kibbe er betegnelse på en beholder (også kalt vogn eller vugge) som henger fra en løpestreng og benyttes til å transportere gods per taubane.
Bragança (Portugal)
Kommunen består siden 2013 av 39 sogn (freguesias):
Kibbe
Taubaner med kibber ble typisk benyttet i forbindelse med gruvedrift, for eksempel ved Sulitjelma gruber.
Susan’s Gentleman
Susan's Gentleman er en amerikansk stumfilm fra 1917, regissert av Edwin Stevens.
Handling
Etter å ha vokst opp i den lutfattige slummen i New York, reiser unge Susan Flynn til England for å finne sin aristokratiske familie.
Eventyrene hennes fører til slutt til at hun endelig finner igjen bestefaren hennes, som anerkjenner Susan som hans eget barnebarn.
Slingsbyvarden
Slingsbyvarden er et fjell i Stryn kommune i Vestland. Det har en høyde på 1 731 meter over havet.
Bansagar-demningen
Bansagar-demningen er en demning for flomkontroll og irrigasjon nær byen Shahdol i delstaten Madhya Pradesh i India, på elven Son. Reservoaret er på 5,41 km³. Demningen er 67 meter høy og 1.020 meter lang.
Installert vannkrafteffekt er 425 MW. Anlegget ble ferdigstilt i 2006, etter 28 års arbeider. 250.000 mennesker måtet flytte på grunn av oppdemmingen.
Bromiini
Bromiini er en gruppe av biller som tilhører familiegruppen bladbiller (Chrysomelidae).
Utseende
Stort sett middelsstore bladbiller, gjerne brunlige til svarte på farge, ikke påfallende blanke. Antennene er tynne og forholdsvis lange, beina nokså kraftige. Pronotum er vanligvis betydelig smalere enn dekkvingene.
Levevis
Både larvene og de voksne (imago) er planteetere. Det er bare én norsk art, geiteramsbladbille.
Systematisk inndeling med europeiske arter
Oversikten har med europeiske arter.
Radoslav Vasilev
Radoslav Vasilev (bulgarsk: Радослав Василев, født 12. oktober 1990 i Sofia) er en bulgarsk fotballspiller som for øyeblikket spiller for den bulgarske klubben Cherno More. Vasilev har tidligere spilt for blant andre Slavia Sofia, Reading og Alki Oroklini.
Klubbkarriere
Vasilev startet sin fotballkarriere i hjembyen som ungdomsspiller for PFK Slavia Sofia. I desember 2007 meldte han overgang til den engelske klubben Reading FC for en ukjent sum. Hos Reading tilbragte han to og et halvt år i klubbens akademi uten å få noen tellende kamper for klubbens førstelag. På slutten av 2009/2010-sesongen ble både Vasilev og Oliver Bozanić frigitt av Reading.
I juli 2010 skrev han under på en kontrakt med ungdomsklubben Slavia Sofia, hvor han fikk sin seriedebut i A PFG i 2010/2011-sesongen borte mot PFK Pirin Blagoevgrad den 21. august 2010. I 2012 var han utlånt til Lyubimets i B PFG på andre nivå. Vasilev fikk over 70 seriekamper for Slavia Sofia frem til høsten 2016, da han etter en lengre skadeperiode forlot klubben den 25. oktober 2016.
Den 12. september 2016 skrev han under på en kontrakt med Septemvri Sofia på andre nivå, og fikk ti seriekamper frem til sommeren 2017. I juni 2017 meldte han overgang til den kypriotiske eliteserieklubben Alki Oroklini, som klarte å berge plassen på øverste nivå gjennom kvalifiseringsspill mot slutten av sesongen. Den 5. februar 2018 vendte han tilbake til hjemlandet da han meldte overgang til Cherno More.
Landslagskarriere
Vasilev debuterte for Bulgaria U-21 i 2009 og fikk til sammen fem kamper frem til 2011. Han fikk sin a-landslagsdebut for i en vennskapskamp borte mot  den 8. juni 2015 (4–0). Hans første landslagsmål kom i UEFA Nations League i gruppe C3 hjemme mot den 9. september 2018 (1–0).
Idiotarsus
Idiotarsus er en slekt av biller som ligner smellere (Elateridae).
Utseende
Små til middelsstore (5-9 millimeter), noe brede, litt flate, mørkt brunlige råtevedbiller. Oversiden er fint hårete. Hodet er forholdsvis lite og lett nedoverbøyd. Antennene er sagtakkede. Brystskjoldet (pronotum) er klokkeformet, litt bredere enn langt, noe hvelvet, med tydelig uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, avsmalnende bakover, litt smalere enn brystskjoldet. Beina er temmelig korte, mørke.
Levevis
Biologien til denne slekten synes å være ukjent, men larvene lever trolig i død ved.
Utbredelse
Slekten er utbredt i den neotropiske økosonen, én art i Nord-Amerika.
Inga Ravna Eira
Eira har skrevet lyrikk, noveller og barnebøker. Hun har også arbeidet med performance-forestillinger i lag med andre kunstnere. Det resulterte blant annet i fortellingen Gilši – Skilful, utgitt på CD i 2012, med tema kvinnenes situasjon i reindriften.
Under kulturuka i Karasjok fikk Eira i 2006 «årets kulturpris». Hun er med i Samisk forfatterforening, som hun også har ledet, og hun har spesielt vært engasjert i arbeidet for samisk språk og for det samiske i skolen. Hennes diktsamling Ii dát leat dat eana («Dette er ikke den jorda», 2018) har form av en monolog hvor modergudinnen Uksáhkká taler til vår tids mennesker om naturvern. Boka ble nominert til Nordisk råds litteraturpris.
Skånland skole
Skånland skole er en barne- og ungdomsskole i Tjeldsund kommune. Det er den største skolen i kommunen, med rundt 240 elever på 1.-10.trinn.
Tone Elisabeth Vangen
Tone Elisabeth Vangen (født 17. mars 1966) er en norsk jurist. Vangen var politimester i Nordland politidistrikt fra 1. januar 2016 til 1. januar 2021.
Bembidion atrocaeruleum
Bembidion atrocaeruleum er en av billene i delgruppen (underfamilien) skyggeløpere (Trechinae) i familiegruppen løpebiller.
Tone Elisabeth Vangen
I årene 2005–2011 var hun politimester i Salten politidistrikt. Fra 2012 til 2015 var hun fylkesutdanningssjef i Nordland fylkeskommune.
Bembidion atrocaeruleum
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.
Utbredelse
Bembidion atrocaeruleum finnes i nesten hele Europa. Den er ikke registrert fra Norge.
Telemark Venstre
Telemark Venstre var Venstres fylkesorganisasjon i Telemark fylkeskommune. Siste ledertrio var Torgeir Fossli fra Notodden, med Marius Netten Skeie fra Tinn som politisk nestleder og Solfrid Rui Slettebakken fra Kragerø som organisatorisk nestleder. I fylkestinget er Telemark Venstre representert av Olav Kasland. Telemark Venstres stortingskandidat i 2017 var Eli Taugbøl fra Kviteseid. Kåre Pettersen fra Tønsberg var Vestfold Venstre og Telemark Venstres førstekandidat til fylkestingsvalget 2019. Venstre var representert på Stortinget fra Telemark i perioden 1883-1977.
Tone Elisabeth Vangen
Vangen er medlem av styret i Nordlandsforskning.
Romolo Murri
Romolo Murri (født 27. august 1870 i Monte San Pietrangeli ved Ancona i Italia, død 12. mars 1944 i Roma) var en katolsk teolog som ble tilordnet den katolske modernismen i Italia; han var også publisist og politiker.
Ouargha
Ouargha (berbisk Asif n Wergha) er ei elv i Marokko. Den danner sørgrensen til Riffjellene og er ei bielv til Sebou.
Romolo Murri
Liv og virke
Han studerte teologi ved det pavelige universitet Gregoriana i Roma i 1893, og var student under Antonio Labriola, som han fikk sosialistiske impulser fra. I februar 1893 ble hamn presteviet. Etter at han mange år etter var blitt ekskommunisert giftet han seg i 1912 og levde de følgende 30 år som frilans journalist og forfatter.